Nuomojami dedikuoti serveriai talpinami ir saugomi mūsų patikimame „Tier III“ standartus atitinkančiame duomenų centre Vilniuje. Čia užtikrinamos visos reikalingos sąlygos nepertraukiamam serverių darbui, o įranga nuolat prižiūrima techninio personalo. Interneto ryšio patikimumą duomenų centre užtikrina 5 skirtingi nuolat veikiantys tarptautinio ryšio tiekėjai bei naudojama apsauga nuo DDoS. Elektros tiekimą užtikrina du elektros įvadai, UPS‘ai bei trys elektros generatoriai. Nepriekaištingą serverių darbą užtikrina duomenų centro klimato kontrolės sistema, palaikanti numatytus oro temperatūros bei drėgmės rodiklius. Visapusišku saugumu rūpinamės itin griežtai. Serverių patalpa „RackRay“ duomenų centre įrengta „pastatas pastate“ principu – turi papildomas sienas, grindis ir lubas – taip įranga papildomai apsaugoma nuo užliejimo ar gaisro pavojaus. Be to, teritoriją ir duomenų centrą stebi ir saugo visą parą budintys apsaugos darbuotojai. Į patalpas galima patekti tik turint atskirą leidimą arba praėjus biometrinę apsaugos kontrolę. Net ir tuomet atvykę asmenys yra lydimi mūsų darbuotojų. Pasirinkę „RackRay“ dedikuotų serverių nuomą, galite būti tikri dėl maksimalaus įrangos našumo. Taikant visas atsargos priemones, sistemos nepriekaištingai veikia ištisus metus. Taigi, serveryje laikoma informacija bus pasiekiama ir naudojama nuolat – nepriklausomai nuo paros laiko, šventinių dienų, darbuotojų savijautos, tinklų būklės ar kitokių veiksnių, kurie galėtų turėti įtakos laikant fizinį serverį savose patalpose.